OPĆINSKI PREKRŠAJNI SUD U SPLITU

Broj RKP: 20622

A 641000

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU PRORAČUNA OPĆINSKOG PREKRŠAJNOG SUDA U SPLITU ZA RAZDOBLJE**

**01.01.2024.-31.12.2024.**

Općinski prekršajni sud u Splitu obavlja aktivnost sudske i pravosudne djelatnosti i sjedište suda je u Splitu na adresi Domovinskog rata 4 dok se 8 stalnih službi nalaze u Kaštel Sućurcu, Omišu, Solinu, Trogiru, Sinju te na otocima Hvar, Brač (Supetar) i Vis. Općinski prekršajni sud je nadležan za područje 13 gradova i 26 općina i na datum 31.12.2024. zapošljava 26 suca i 96 službenika i namještenika.

**PRIHODI I PRIMICI POSLOVANJA PO EKONOMSKOJ KLASIFIKACIJI**

Za 2024.godinu planirani su ukupni prihodi u izvornom planu u iznosu 3.507.175,00 €.

Prihodi se sastoje od prihoda iz nadležnog proračuna za financiranje rashoda poslovanja i rashoda za nabavu nefinancijske imovine Općinskog prekršajnog suda u Splitu koji se financiraju samo iz državnog proračuna te se ne financiraju iz ostalih izvora financiranja u iznosu 3.507.065,00 €. Vlastiti prihodi koje ostvaruje sud se odnose na prihode od kopiranja dokumenata koji su iskazani u malim iznosima te smo ih u tom razdoblju planirani u iznosu od 116,00 € godišnje.

**RASHODI I IZDACI POSLOVANJA PO EKONOMSKOJ KLASIFIKACIJI**

Rashodi za plaće i naknade za zaposlene **planirani** su u 2024.g. u iznosu 3.507.065,00 €. Isti su realizirani u iznosu 363.988,03 € više od plana,a odnose se na rashode za plaće zaposlenih u Općinskom prekršajnom sudu u Splitu i osam stalnih službi, doprinosa za obvezno zdravstveno osiguranje , te ostalih rashoda za materijalna prava kao što su regres, potpore, jubilarne nagrade…

Ukupni rashodi i izdaci Općinskog prekršajnog suda u Splitu **ostvareni** u razdoblju 01.01.2024.-31.12.2024.iznose 3.871.053,03 €.

U odnosu na planirane rashode i izdatke izvršenje je cca. 9% više od plana za 2024.godinu.

U izvornom planu državnog proračuna za 2024. godinu, te promatrajući izvršenje plana rashoda poslovanja vidljivo je da su iznosom najznačajnije dolje navedene stavke koje se odnose na redovno poslovanje Suda.

**3111- Plaće za redovan rad;** u odnosu na izvorni plan, izvršenje je povećano za 359.234,91 €, što iznosi 13%, zbog povećanja plaća za državne službenike i namještenike, te suce u Općinskom prekršajnom sudu u Splitu

**3132- Doprinosi za zdravstveno osiguranje-** u odnosu na izvorni plan izvršenje je povećano za 19.998,09 €, što iznosi 2%,zbog povećanja plaća za državne službenike i namještenike, te suce u Općinskom prekršajnom sudu u Splitu.

**3233- Usluge promidžbe i informiranja** – u odnosu na izvorni plan, izvršenje je povećano 1.730,00 €, što iznosi 48%, i odnose se na objavu oglasa u Narodnim novinama, a zbog zapošljavanje službenika kroz 2024.godinu.

**3237- Intelektualne i osobne usluge**; obzirom na akcijski plan, kao i dodatno zaprimljeni prekršajni predmeti koji su ustupljeni od Općinskog suda u Šibeniku, te zapošljavanje 3 suca, očekivan je porast broja riješenih predmeta, kao i porast isplata troška braniteljima ( zbog porasta vrijednosti boda po odvjetničkoj tarifi) i sudskim vještacima, te se izvršeni plan u odnosu na izvorni povećao za 34.218,30 €,što iznosi porast od 30%.

**3241- Naknade troškova osobama izvan radnog odnosa –** u odnosu na izvorni plan, izvršenje je povećano za 174,07 €, što iznosi 18%, zbog ustupljenih predmeta iz sudova u Zadru i Šibeniku, sukladno dobivenim Uputama da je na predmetnom kontu potrebno knjižiti troškove svjedoka (putni troškovi, naknade za izgubljene zarade) s područja gradova Zadra i Šibenika.

**3295- Pristojbe i naknade** u odnosu na izvorni plan, izvršenje je povećano 921,00 €, što u postotku iznosi 15%, Sud ima mjesečnu obavezu plaćanja naknade za kvotno zapošljavanje invalida. Budući da naknada ovisi o visini minimalne plaće za 2024.g. izvršenje je na razini potreba Suda.

U Splitu, 28.03.2025.g.